cyanic-selkie/wikianc huggingface dataset:
Uranus (Planéit)
Ranksystem
Déi zwéi vum Hubble-Teleskop am Dezember 2005 fir d'lescht entdeckt Réng si wäit baussenzeg vun deene scho virdru bekannten eelef a si vill méi breet. Wéinst hirer grousser Distanz zum Uranus gi se baussenzegt Ranksystem genannt. De gréissere Rank läit op duebel sou groussem Ofstand zum Planéit wéi déi virdru bekannt Réng. Domat sinn 13 Réng bekannt. Am Abrëll 2006 hu Biller vum Keck-Observatoire d'Faarwe vun den neie Réng gewisen: ee war blo, deen anere rout.
Provënzialrot
Neizäit
Vu 1596 u souzen 10 Conseilleren am Provënzialrot: 5 adeleg "Conseillers de courte robe" a 5 "Conseillers de longue robe". Déi leschtgenannt Grupp, déi mat der Zäit ëmmer méi u Bedeitung gewonnen huet an déi och de President gestallt huet, ware Juristen.
An der Héichzäit vun den Hexeprozesser
De Provënzialrot hat vill Afloss a konnt z. B. Hexeprozesser duerch d'Erausgi vun engem Purgatiounsbréif (lettre de purge), op en Enn bréngen. Am Joer 1598 huet de Provënzialrot sou e lafenden Hexeprozess duerch e Fräisproch op en Enn bruecht an huet d'Tribunal drun erënnert datt virum Ofhale vu sou Prozesser d'Ukloen am Virfeld vum Provënzialrot missten iwwerpréift ginn.
Uranus (Planéit)
Ranksystem
Den Hubble hat 2003 och zwéi kleng Mounde fonnt, vun deenen een, de Mab, säin Orbit mam baussenzegen nei entdeckte Rank deelt. Dëse Rank My (μ) huet seng gréisst Dicht op enger Distanz vu 97.700 km zum Zentrum vum Uranus a seng Rankpartikelen kéinte vum Mound Mab stamen.
Provënzialrot
An der Héichzäit vun den Hexeprozesser
Am Joer 1623 schreift de Provënzialrot op en Neits "dasz oftmals vielle miszbreuch vndt Excessen entweeder durch Unerfarenheit, hinlessigkeit oder boesen Eyffer der Notaren (entstünden)"
Uranus (Planéit)
Ranksystem
Dee weider bannenzeg leiende Rank Ny (ν) ass vu roudelzeger Faarf a besteet warscheinlech nieft klengen och aus gréissere Komponenten wéi de bloe Rank. Seng héichst Dicht befënnt sech op enger Distanz vu 67.300 km zum Uranuszentrum. A sengem Dichtmaximum konnt nach kee Mound entdeckt ginn. Déi bannenzeg Réng vum Planéit erschéngen dogéint gro.
Émile V. Schlesser
Liewen a Karriär
Den Émile V. Schlesser huet op der Kunstakademie Düsseldorf vun 2007-2009 Molerei beim Markus Lüpertz, an dono Video & Film beim Marcel Odenbach studéiert. 2018 huet hien säi Studium als "Meisterschüler" op der Kunstakademie ofgeschloss.
Provënzialrot
Ancien Régime
Ënnert dem Joseph II. war de Provënzialrot vun 1782 un zu engem Conseil Souverain erhuewe ginn, wat als Auswierkung hat datt seng Urteeler net méi konnten beim Grousse Rot vu Mechelen ugefecht ginn.
Émile V. Schlesser
Liewen a Karriär
Schonn am fréien Alter huet hien mat sengem Brudder Tommy Schlesser éischt Kuerzfilmer gedréint. Wärend dem Studium krut hie vum Produzent Bernard Michaux d'Chance fir Regie bei enger Episode vun der Lëtzebuerger Sitcom Comeback ze féieren. 2011 an 2012 huet hien am Kader vun der Berlinale um 99Fire-Films Award deelgeholl, bei deem et d'Zil war, an 99 Stonnen e Film vun 99 Sekonnen ze realiséieren. Entstanen ass dobäi A Coffee A Day Keeps The Doctor Away an Der Penner. 2013 huet hie mat Moast d'Comedy Serie Wat Elo? fir RTL kreéiert. Fir déi Serie huet hie bei ronn 100 Sketcher d'Zenarië geschriwwen, Regie gefouert a matgespillt. Hien huet och do mam Tommy Schlesser zesummegeschafft.
Zënter 2014 schafft hien zesumme mam Produzent Fabien Colas. Hiren éischte gemeinsame Projet ass de Kuerzfilm Roxy, deen de Schlesser mam Verkaf vu senge Biller aus dem Molereistudium finanzéiert huet. D'Première war den 2. Mäerz 2015 um LuxFilmFest. 2019 ass de Film Superhero entstanen, mat den däitsche Schauspiller Maria Dragus, Jannik Schümann an Nico Randel an den Haaptrollen. Mat deem Film huet den Émile V. Schlesser am Juli 2020 de 13th Street Shocking Short Award gewonnen, deen all Joer vum NBC Universal Sender 13th Street um Filmfest München verdeelt gëtt.
2021 war hien mat sengem Vis-a-Vis fir de Lëtzebuerger Filmpräis an der Kategorie "meilleur court-métrage" nominéiert.
Kowalsky, e Kuerzfilm mam Raoul Schlechter a Josiane Peiffer, hat de 7. Mäerz 2022 um LuxFilmFest Première.
Uranus (Planéit)
Ranksystem
D'Réng vum Uranus leien héichstwarscheinlech net genee zentresch ëm de Planéit, mä schwéngen eppes ëm hien. Als Ursaachen dofir huelen d'Astronomen d'Gravitatiounswierkung vu senge Mounden a senger Ofplattung un.
D'Réng vum Uranus sinn warscheinlech relativ jonk. Splécken an hirem Ëmkrees wéi och Ënnerscheeder an hirer Dichtegkeet leien no, datt si net mam Uranus entstoungen. D'Matièredeelercher an de Réng kéinte mol Deeler vun engem Mound gewiescht sinn, deen duerch en Aschlag mat héijer Vitess oder duerch Gezäitekräften zerstéiert gouf.
Mounden
Et si 27 Mounde vum Uranus bekannt. Hir Duerchmiesser leien tëscht 10 a 1600 km. Véier vun hinne si sou grouss, datt si wéinst der Mass an engem hydrostatesche Gläichgewiicht sinn an dofir d'Form vun engem Rotatiounsellipsoid hunn. Bei engem fënneften (Miranda) ass dat warscheinlech och de Fall.
Uranusmoundentdeckungen
Déi zwéin éischt goufe vum Wilhelm Herschel 1787 entdeckt a vu sengem Jong John Herschel no Figuren aus dem Shakespeare sengem A Midsummer Night's Dream Titania an Oberon genannt. Zwéi weider Mounden, déi de William Lassell 1851 entdeckt huet, goufen Ariel an Umbriel gedeeft, de Gerard Kuiper huet 1948 de Mound Miranda entdeckt. All weider Mounde vum Uranus goufen och no Figure vum Shakespeare oder Alexander Pope benannt. Duerch de Laanschtfluch vun der Raumsond Voyager 2 am Januar 1986 goufen 10 weider Mounden entdeckt. Zanterhier si weider Mounde mat Hëllef vun Teleskopen entdeckt ginn.
Déi lescht Entdeckunge si vun 2005, wou mat dem Hubble Space Telescope nieft zwéi weidere Réng och nach zwéi Mounden entdeckt goufen. Ee vun deene Mounde mam Numm Mab, zerbréckelt warscheinlech lues ënner dem stännege Bombardement vu Mikrometeoriten a bilt doduerch ee vun deenen zwéin nei entdeckte Réng. Bei dëser Geleeënheet ass ausserdeem entdeckt ginn, datt virun allem d'Bunne vun deene bannenzege Mounden onstabil sinn, mä datt déi Mounden op chaotesch Aart a Weis Energie an Dréimoment austauschen.
D'Satellitten vum Uranus bilden dräi verschidde Gruppen: eng planéiteno Grupp mat klengen Duerchmiesser a kreesfërmegen Ëmlafbunnen, eng mëttel Grupp dee fënnef grouss Satellitte, souwéi eng baussenzeg Grupp vu klenge Satellitte mat ganz wäiten, ausgepräegten exzentreschen a ganz staark gebéiten respektiv gréisstendeels réckleefegen Ëmlafbunnen. Ënner de groussen Uranusmounden ass awer kee vun der Gréisst vun de Galiléiesch Mounde vum Jupiter respektiv vum Saturnmound Titan, oder och nëmme vum gréissten Neptunmound Triton.
Haaptmounden
Déi fënnef Haaptmounde sinn Miranda, Ariel, Umbriel, Titania an den Oberon. D'Satellittesystem vum Uranus ass dat masseäermst ënner de Gasrisen. Déi ganz Mass vun de fënnef gréisste Mounden zesummen ass manner wéi d'Hallschent vum Neptunmound Triton an entsprécht ongeféier 13 % vun där vun eisem Äerdmound. De gréisste Satellit, Titania, huet e Radius vun nëmme 788,9 km. Dat ass manner wéi d'Hallschent vum Triton, awer e bëssi méi wéi de Rhea, deen zweetgréisste Mound vum Saturn. Titania ass domat den aachtgréisste Mound am Sonnesystem. D'Mounden hunn eng zimmlech kleng Albedo. Si streckt sech vun 0,20 fir den Umbriel bis 0,35 fir den Ariel. D'Mounde sinn eng Usammlung aus zirka 50 % Äis a 50 % Fiels. D'Äis kéint Ammoniak an Kuelendioxid enthalen.
Ënner de Mounde schéngt den Ariel mat de mannsten Aschléikrateren déi jéngst Uewerfläch ze hunn, wärend Umbriel als eelsten erschéngt. Miranda huet 20 Kilometer déif Canyons mat Splécken, terrassefërmege Schichten, an eng chaotesch Variatioun an Alter an Eegenschaften vun den Uewerflächen. No enger Hypothees kéint de Miranda viru laanger Zäit duerch e massiven Aschlag komplett ausenee gesprengt gi sinn a sech dann nees zesummengebaut hunn. Mirandas jéngst geologesch Aktivitéit gouf warscheinlech duerch Hëtztawécklung beaflosst, ausgeléist duerch Gezäitekraaften. Deemools war d'Ëmlafbunn bei enger 3:1-Resonanz mam Umbriel méi exzentresch wéi haut. Griefbrëch, verbonne mat opklammenden Diapirs, sinn anscheinend d'Grënn fir déi oval Erschéngungsform vum Mound. Och den Ariel hat méiglercherweis eng 4:1-Bunnresonanz mat Titania gebilt.
Onreegelméisseg Mounden
Onreegelméisseg Mounde sinn agefaange Satellitten op grousser Distanz zum Planéit; si hunn eng héich Bunnschréi a sinn dacks réckleefeg.
D'Diagramm illustréiert d'Ëmlafbunne vun den onreegelméissege Mounden, déi bis elo entdeckt goufen. D'Exzentrizitéit vun de Bunnen gëtt duerch giel Segmenter (déi de Beräich vum Perizentrum bis zum Apozentrum iwwersträichen) an d'Inklinatioun duerch d'Y-Achs duergestallt. D'Satellitten iwwer der X-Achs beweege sech prograd (rechtleefeg), d'Satellitten drënner retrograd (réckleefeg). D'X-Achs ass mat Gm (Millioune km) souwéi dem betreffende Brochdeel vun der Hill-Sphär beschrëft. De gravitativen Afloss, bannenzeg deem en Ëmlaf ëm de Planéit méiglech ass, reecht beim Uranus ongeféier 70 Millioune km an de Raum. Anescht wéi beim Jupiter sengen onreegelméissegen Satellitte kann an der bekannter Uranus-Populatioun keen Zesummenhank tëscht Bunnradius an Inklinatioun fonnt ginn. Amplaz kënnen déi retrograd Mounde dem Verhältnes vun grousser Hallefachs an Exzentrizitéit no, an zwou Gruppen gedeelt ginn. Déi bannenzeg Grupp faasst Mounde méi no beim Uranus (a < 0,15 rH) a sinn méisseg exzentresch (~ 0,2), speziell: Francisco, Caliban, Stephano an Trinculo. Déi baussenzeg Grupp (a > 0,15 rH) faasst Satellitte mat héijer Exzentrizitéit (~ 0,5): Sycorax, Prospero, Setebos a Ferdinand.
Lëscht vun den Uranusmounden.
Genesis
Bei der Gebuert vun den Äisrisen erreechten si mat hire klengen Äerdmassen ugesammelter Matière vu Gasniwwelen ni de kritesche Punkt vu Jupiter a Saturn, fir nach méi Matière unzezéien. Aktuell Theorien iwwer d'Genesis an d'Bildung vum Sonnesystem hunn Schwieregkeeten, d'Existenz vun Uranus an Neptun sou wäit baussenzeg vun de Bunne vu Jupiter a Saturn z'erkläeren. Si sinn ze grouss, fir sech aus der Matière geformt ze hunn, déi am fréie Sonnesystem op dëser Distanz z'erwarde wier. Villméi huelen en ettlech Wëssenschaftler un, datt den Uranus an den Neptun vill méi no bei der Sonn enstane sinn an duerch de Gravitatiounsafloss vum Jupiter erausgeschleidert goufen. Simulatiounen, déi Enn vun de 1990er Jore gemaach goufen, weisen ënner Berücksichtigung vun der Planéitenwanderung d'Méiglechkeet, datt den Neptun an den Uranus no bei hiren aktuelle Positiounen hätte kënnen entstoen. No enger anerer, op dem Nice-Modell opgebauter Theorie vun 2007 solle sech Uranus an Neptun net nëmme méi no bei der Sonn gebilt hunn, mä den Uranus wier och méi wäit vun der Sonn ewech wéi de Neptun entstanen, well hie méi liicht wéi de Neptun ass. Später hätten die beiden Planeten die Plätze getauscht, wärend sie auf ihre jetzigen Umlaufbahnen gelangten. ,
Observatioun
Déi visuell Magnitude louch vun 1995 bis 2006 tëscht +5,6m an +5,9m. Domat war hie grad nach mat fräiem A ze gesinn (d'Grenz vun der Visualitéit läit bei +6,0m). Säi Wénkelduerchmiesser beweegt sech tëscht 3,4″ an 3,7″ (Am Verglach: Saturn tëscht 16″ an 20″, Jupiter tëscht 32″ an 45″). Wärend senger Oppositioun ass den Uranus a kloren, donklen Nuechten bei gënschtege Bedéngungen theoreetesch mat bloussem A ze gesinn. Mat enger Spektiv ass hien ëmmer liicht te fannen. A gréisseren Amateurteleskope mat engem Objektivduerchmiesser vu 15 bis 23 cm erschéngt den Uranus als eng bleech cyanfaarweg Scheif mat enger däitlicher Randverdonklung. Mat engem méi staarken Teleskop vu 25 cm oder méi kéinten och Wollekestrukturen an en ettlech vun de gréissere Mounde wéi Titania an Oberon ze gesi sinn.
Entdeckung
Den Uranus ass bei ganz gudde Bedéngungen mat bloussem A ze gesinn, allerdéngs entsprécht seng Hellegkeet nëmmen engem grad nach z'erkennbarer Stär 6. Gréisst. Dogéint zielen all der Sonn an der Äerd noe Planéiten – vum Merkur bis Saturn – mat enger Hellegkeet vun op d'mannst 1. Gréisst zu den opfällegsten Objeten um Himmel a sinn zanter der Antiquitéit als Wandelstäre wuelbekannt. Wéinst senger lueser Bunnbeweegung blouf den Uranus och no der Erfindung vum Teleskop nach laang als Planéit onerkannt a gouf bei vereenzelten Observatioune fir e Fixstär gehalen. Dat hat och den John Flamsteed gemaach, deen hien 1690 als „34 Tauri“ fir d'éischt katalogiséiert hat, oder den Tobias Mayer am Joer 1756. De Sir Friedrich Wilhelm Herschel hat de Planéit zoufälleg den 13. Mäerz 1781 mat engem selwerr gebauten 6-Zoll-Spigelteleskop entdeckt. Hien hat den Himmelskierper am Ufank fir e Koméit gehalen, well kaum een dru geduecht hat, datt et méi wéi déi bis dohin albekannt Planéite kéint ginn.
Bannenzeg vun dräi Méint no senger Entdeckung huet d'Wëssenschaft dem Herschel säi Fundus schliisslech als neie Planéit unerkannt. Déi éischt prezis Bunnbestëmmung war dem Benediktiner Placidus Fixlmillner (1721–1791) op dem Observatoire Kremsmünster gelongen. D'Mathematiker an Astronomen Anders Johan Lexell an Pierre-Simon Laplace hate mat hire Berechnungen scho bal weise kënnen, datt et sech ëm e Planéit handele muss, dee sech am 19-fachen Ofstand vun der Äerd ëm d'Sonn beweegt. Den Uranus passt domat genee an déi vum däitschen Astronom Johann Elert Bode publizéiert Titius-Bode-Rei. D'Vergréisserung vum bekannte Sonnesystem hat sech domat verduebelt.
De Wilhelm Herschel hat och, sechs Joer nom Uranus, zwee vun de gréissten Uranusmounden Titania an den Oberon entdeckt. Déi grouss Schréi vum Bunnplang vun dësen an alle weideren Uranusmounden hat dozou, datt d'Meenung, déi ufanks ugeholl gouf, sech bestätegt huet. - D'Rotatiounsachs vum Uranus a senge Moundbunnen staark gebéit sinn.
Wéi ëmme méi Differenze vun den observéierte Positioune vum Uranus zu de berechente festgestallt goufen, gouf ugeholl datt en onbekannten Himmelskierper d'Ursaach vun de Bunnstéierunge wier, wat dozou gefouert huet datt no nach engem Planéit gesicht gouf. 1846 gouf den Neptun entdeckt.
Benennung
Mat der Entdeckung vun engem neie Planéit hat eng iwwer sechzeg Joer dauernd Debatt ëm seng Benennung nees ugefaangen. Den Herschel selwer huet hien zu Éiere vum englesche Kinnik Georg III. Georgium Sidus. De Jesuitt an Astronom Maximilian Hell hat Urania, den Numm vun der Astronomie-Muse virgeschloen. Am Frankräich hunn d'Astronomen hien als Herschel bezeechent, bis de Bode virgeschloen huet, hien nom griichesche Gott Uranos ze nennen. Den Numm hat sech awer eréischt géint 1850 duerchgesat a gouf, entspriechend de réimesche Nimm vun den anere Planéiten, der laténgescher Schreifweis ugepasst. An der réimescher Mythologie ass den Uranus de Papp vum Saturn, deen de Papp vum Jupiter ass.
Doduerch gouf et den eenzege Planéit am Sonnesystem, dee net direkt no enger réimescher Gottheet genannt gouf resp. an de meeschte Sproochen den Numm vun enger réimescher Gottheet dréit. Deen nach méi wäit distanzéierte Neptun an de Pluto goufen nees nom ale Schema genannt. Déi bis dohin bekannte Planéite goufen an der Antiquitéit mat Gëtter gläichgesat. D'Réimer haten d'Bezeechnunge vun de Griichen iwwerholl, hunn awer hir eegen, de griicheschen entspriechende, Gëtter agesat.
Symbol
Wéi de siwe klassesche Planéiten sollt de neie Planéit och e Planéitemetall zougerechent ginn, woufir de Platin a Betruechcht gezunn gouf. Vun him hat de Bode d'Symbol no engem Virschlag vum Johann Gottfried Köhler als astronomescht Zeeche fir den Uranus geléint.
An dëser moderner Zäit hat awer 1790 de Cheemiker Martin Heinrich Klaproth dat vun him am Joer virdrun entdeckten Element „Uranium“ (haiteg Bezeechnung: Uran) nom neie Planéit bezeechent.
Am Frankräich an och an England gouf en Uranussymbol benotzt, dat speziell entworf gi war a mat der Initial H op den Herschel hindeit. An engem Bréif un den Herschel hat de franséischen Astronom Jérôme Lalande 1784 d'Symbol mat de Wierder
Fuerschung
De Wilhelm Herschel hat a senge Manuskripten vu 1797 schonn ee Rank ëm den Uranus beschriwwen, mä déi Observatioun gouf als eng Täuschung opgefaasst. Och noh der Entdeckung vun 1977 hat keen den historeschen Opzeechnungen getraut, well sech d'Réng vill ze liichtschwaach gewisen haten, als datt hie si mat senge Mëttelen hätt kucke kënnen. Bis de brittesche Fuerscher Stuart Eves d'Notizen ënnersicht an an den Angaben Iwwereneebestëmmunge mat der Gréisst, der Lag an der Faarf vum Epsilon-Rank fonnt huet. Am Abrëll 2007 presentéiert hien eng Thees, no déier d'Uranusréng virun 200 Joer méi hell waren. Hie begrënnt dëst mat änleche Verännerunge vun de Saturnréng, déi méi diffus an däischter ginn.
Déi bis elo eenzeg Raumsond, déi den Uranus besicht hat, war d'Voyager 2. Si war den 20. August 1977 gestart. Op hirer Grand Tour zu alle véier Riseplanéite koum si 1979 beim Jupiter laanscht a mat engem Swing-by zum Saturn, wou si 1981 e weidere Schwong a Richtung Uranus krut. Dee gouf dunn de 24. Januar 1986 passéiert. Déi iwwermëttelt Biller an Date koumen eréischt no zwou Stonnen a 45 Minutten op d'Äerd.
Beim Ufluch goufe mat der Sond nieft den an der Tëschenzäit néng bekannte Réng a fënnef Mounden, zwéi weider Réng an zéng nei Mounden entdeckt. De 16. Satellit gouf nach 13 Joer méi spéit op de Fotoe entdeckt a konnten no weidere véier Joer mam Weltraumteleskop Hubble bestätegt ginn. Well den Uranus der Sonn wärend dem Passage seng Südpolregioun zougedréit hat, war d'Voyager 2 tëscht de konzentresche Bunne vu senge Mounden duerchgeflunn, wéi duerch d'Kreesser vun enger opriichter Zilscheif, a well si e Swing-by a Richtung Neptun geholl huet, konnt si dofir net e puer Uranusmounden hannerenee ufléien. Sou hat si héich opgeléist Fotoe nëmme vum Miranda, dee sech als de geologesch interessantste gewisen hat. Et gouf nach d'magnéitescht Feld, déi onreegelméisseg Struktur, d'Schréi a seng eenzegaarteg Stoppenzéierverwierbelung (Magnéitschwäif), ervirgeruff duerch déi säitwäerteg Beweegung vum Uranus, ënnersicht. Eng weider Raumsond op den Uranus ass aktuell net geplangt.
Den Uranus stoung am Joer 2007 an enger rarer „Kantestellung“ – een Evenement, dat nëmmen all 42 Joer virkënnt. Dëst hat de Fuerscher och mat äerdgebonnene Teleskope besonnesch Geleeënheeten fir Miessungen ginn. Et gouf versicht, Verännerungen, déi duerch de Wiessel vun de Joerszäiten op Uranus verursaacht goufen, a senger Atmosphär ze fannen. Zum aneren koum et duerch déi speziell Geometrie zu géigesäitege Bedeckungen an Uranusmounddäischterten. Géifen dës Evenementer gemooss, géife sech d'Bunnparameter vun de Mounde vill méi genee bestiëmmen, als et bis elo de Fall war – sou de Verdacht vun de Fuerscher.
Charles Leroux
Hie gouf um Kopli Kierfecht begruewen, dee bei der zweeter Besetzung vun de Baltesche Staten ënner dem sowjetesche Regime dem Buedem gläichgemaach gouf well en an enger Militärzon louch.
Schëld A, 8
D'Schëld A, 8 ass e Verkéierswarnschëld aus dem Lëtzebuerger Code de la route dat ukënnegt, datt d'Fuerbunn glëtscheg ka sinn. Ënner dem Schëld kann nach d'Zousazschëld Modell 8 ubruecht ginn.
Originaltext aus dem Code de la route:
''7. Chaussée glissante - Le signal A,8 indique l'approche d'un tronçon de voie publique où la chaussée risque d'être particulièrement glissante. Un panneau additionnel du modèle 8 peut compléter le signal''.
Bemierkungen
Obwuel de legalen Text virgesäit, datt d'Schëld do opgestallt gëtt wou e besonnesche Risk vun enger glëtscheger Strooss besteet, gesäit een d'Schëld A, 8 awer quasi iwwerall baussent den Uertschaften.
Bourbonne-les-Bains
Bourbonne-les-Bains ass eng franséisch Gemeng am Departement Haute-Marne an der Regioun Grand Est.
Käerzestänner
E Käerzestänner ass e Geschier an deem een eng oder méi Käerze fixéiert. E gëtt fir Beliichtungszwecker, als Dekoratioun a fir rituell Zwecker benotzt.
Michael Theurillat
De Michael Theurillat, gebuer am Joer 1961 zu Basel, ass e Schwäizer Auteur vu Kriminalromaner.
Zitrouneblat
D'Zitrouneblat (Gonepteryx rhamni) ass e Päiperlek aus der Famill vun de Pieridae.
D'Zitrouneblat huet giel boufërmeg Flilleke mat enger Spanwäit vu 50 bis 55 Millimeter. D'Männercher si staark giel gefierft, d'Weibercher éischter blatzeg gréngelzeg-wäiss, woufir déi och op en éischte Bléck gär mam Kabespäipel verwiesselt ginn.
Sus-Saint-Léger
Sus-Saint-Léger ass eng franséisch Gemeng am Departement Pas-de-Calais an der Regioun Hauts-de-France.
Düzdüm
Düzdüm oder Dyzym ass en traditionellt turkmenescht strategescht Brietspill. Et ass eng zentralasiatesch Form vum Alquerque a vun der Millchen.
Et gëtt vun zwéi Spiller op engem spezielle quadratesche Briet mat 9 oder 12 Figure gespillt.
Les Medley
De Leslie Dennis "Les" Medley, gebuer den 3. September 1920 zu Edmonton bei London a gestuerwen den 22. Februar 2001 zu London an der kanadescher Provënz Ontario, war en englesche Foussballspiller op der Mëttelfeldpositioun ,.
Hie gouf a senger Carrière fir Tottenham Hotspur FC (UK-EN), Toronto Ulster United (CA), Randfontein FC (SA) gespillt. Vun 1950 bis 1951 huet de Medley sechsmol fir déi englesch Foussballnationalekipp gespillt, an och am Joer 1951 war hien eemol am Kader vun der "brittescher Foussballnationalekipp" (spezielle Match "Wales vs. Rest-of-the-UK"). Hien huet a senger Nationalekippecarrière zwéi Goler geschoss,.
Canton du Teil
De Canton du Teil ass eng franséisch administrativ Andeelung an den Arrondissementer Largentière a Privas am Departement Ardèche an der Regioun Auvergne-Rhône-Alpes.
Kristallhabitus
Ënner Kristallhabitus versteet een dat relatiivt Gréissteverhältnes vun eenzele Fläche vun engem Kristall zueneen an d'Form déi doraus entsteet. Am Géigesaz dozou versteet een ënner der Kristalltruecht d'Totalitéit vun de Flächen déi sech bei engem Kristall bilden.
Et ënnerscheet ee beim Habitus dräi Grondtyppen:
Benotzt ginn awer vermëscht Bezeechnunge wéi décktafeleg, bliedreg, kuerzsaileg, stompsaileg, käreg, wierfelfërmeg, radialfasereg, staangefërmeg, rhomboedresch a vill méi.
Fön
E Fön ass en elektreschen Apparat, dee generell benotzt gëtt fir naass Hoer vum Mënsch ze dréchnen. En huet e Begrëffsmonopol (déi éischt Mark vun der Firma Sanitas 1908 huet Fön geheescht ) an ass nom Fön, engem waarme Wand op der Alpennordsäit, benannt.
Wigald Boning
De Wigald Andreas Boning, gebuer den 20. Januar 1967 zu Wildeshausen bei Oldenburg, ass en däitsche Komiker, Moderateur, Komponist, Museker an Auteur.
Schëld A, 4a
D'Schëld A, 4a ass e Verkéierswarnschëld aus dem Lëtzebuerger Code de la route, dat ukënnegt, datt d'Strooss béidsäiteg méi enk gëtt.
Originaltext aus dem Code de la route:
4. Chaussée rétrécie - Le signal A,4a indique un rétrécissement des deux côtés de la chaussée.
Maizières (Pas-de-Calais)
Maizières ass eng franséisch Gemeng am Departement Pas-de-Calais an der Regioun Hauts-de-France.
Villers-devant-Orval
Villers-devant-Orval ass eng Uertschaft a Sektioun vun der belscher Gemeng Florenville an der Provënz Lëtzebuerg.
Ausser am Nordoste grenzt d'Uertschaft ronderëm u Frankräich. Op der Südgrenz leeft d'Marche, en Niewefloss vun der Kuer.
Bei der Uertschaft läit d'Abtei Orval.
A Crooked Line. From Cultural History to the History of Society
A Crooked Line ass e Buch aus dem Joer 2005 vum britteschen Historiker Geoff Eley. Et ass e Mëttelwee tëscht Biographie an historescher Analys. Andeems den Geoff Eley dorop ageet, wéi sech d'Geschichtsschreiwung an där Zäit verännert huet an där hie selwer als Historiker geschafft huet, probéiert hien dem Lieser en Abléck an d'Verännerungen an d'Wandlungen an der Historiographie ze ginn.
Den Geoff Eley selwer seet iwwer dëst Buch, datt et probéiert historesch Debatten, politesch Verännerungen a gesellschaftlech Prozesser op hiren Afloss op déi eenzel Leit z'ënnersichen, déi an déi Prozesser verwéckelt sinn. A Crooked Line beschäftegt sech virun allem mam Wiessel vun der Sozial- zu der Kulturgeschicht an den Eley beschäftegt sech doriwwer eraus mat der Fro no der Roll vum Historiker am 21. Joerhonnert. Dobäi kënnt hien zu der Feststellung, datt Kulturgeschicht an d'Sozialgeschicht net ontrennbar sinn an datt ee soll probéieren eng Geschicht ze schreiwen, déi aus béidem schäfft. Ganz besonnesch ass hien der Meenung, datt der Sozialgeschicht erëm méi Bedeitung muss zougesprach ginn.
La grande frousse
La grande frousse oder och La cité de l'indicible peur ass e franséische Film vum Jean-Pierre Mocky aus dem Joer 1964 nom Roman La cité de l'indicible peur vum Jean Ray.
Ëm wat geet et am Film?
D'Inspekteren Triquet a Virgus sinn a klenge franséischen Dierfer op der Sich no engem Verbriecher deen aus dem Prisong ausgebrach ass.
Soss
• De Film gouf zu engem groussen Deel zu Salers an der Auvergne gedréint.
Joseph Wagener
De Joseph Wagener, och "Tun" genannt, gebuer den 28. August 1924 zu Hengescht a gestuerwen de 25. November 2019 an der Stad Lëtzebuerg, war e Lëtzebuerger Zwangsrekrutéierten a Beruffsoffizéier. Hie war Kommandant, vu September 1950 bis September 1951, vum éischte Kontingent vun 43 fräiwëllegen Zaldote vun der Lëtzebuerger Arméi, déi am Koreakrich (1950 bis 1953) deelgeholl hunn.
Shergotty (Meteorit)
De Shergotty  ass e Marsmeteorit, deen am Joer 1865 zu Shergotty an Indien ageschloe war. Et ass de Prototyp fir d'Shergottitten. Säi geologeschen Alter gëtt mat zirka 4,1 Milliarde Joer datéiert.
Geschicht
De Meteorit war am Virmëtteg vum 25. August 1865 zu Shergotty (haut Sherghati am indesche Bundesstaat Bihar) ageschloen a gouf kuerz drop vun Aenzeien gebuergen. Seng urspréinglech total Mass däerft ongeféier 5 Kilogramm gewiescht sinn. Radiometresch Datéierungen deiten drop hin, datt hie sech viru ronn 4,1 Milliarde Joer aus vulkaneschem Magma gebilt huet. E besteet gréisstendeels aus Pyroxenen, déi an dëser spezieller Zesummesetzung op der Äerd net virkommen.
D'Bestëmmung vu sengem Kristallisatiounsalter erweist sech als aussergewéinlech schwiereg. Analysen hu bis elo ënnerschiddlech Alteren tëscht 147 a 600 Millioune Joer erginn. Den Aschlag um Mars, deen de Meteorit aus dem Marsbuedem an de Weltraum geschleidert hat, dierft sech viru 2,2 bis 2,8 Millioune Joer zougedroen hunn. Als sécher gëllt nëmmen, datt et de selwechten Impakt-Evenement war, deen och d'Meteoritten QUE 94201 an Zagami op d'Äerd geschleidert haten.
Klassifizéierung
Et ass de Prototyp vun de Shergottitten an der Klassifizéierung vu Marsmeteoritten.
Zeeche vu Waasser
Wéi schonn am Nakhlameteorit nogewisen, sinn och um Shergotty Spueren, déi nëmmen duerch flëssegt Waasser iwwer Joerhonnerten ewech entstane konnte sinn.
Zeeche vu Liewen
Et goufen Zeeche vu fossiléierte Biofilmer fonnt, wéi si och op der Äerd virkommen. Et kann awer keng ierdesch Kontaminatioun ausgeschloss ginn an déi Spuere beweisen och kee mikrobiologeschen Urspronk.
Canton de Charleville-Mézières-2
De Canton de Charleville-Mézières-2 ass eng franséisch administrativ Andeelung am Arrondissement Charleville-Mézières am Departement Ardennes an der Regioun Grand Est.
Mam Dekret vum 21. Februar 2014 am Kader vum Gesetz vum 17. Mee 2013, iwwer d'Reorganisatioun vun de Kantonen, gouf de Kanton gegrënnt.
Zweesprénger-Verdeedegung
D'Zweesprénger-Verdeedegung ass eng Erëffnung vum Schachspill. Se zielt zu den Oppene Spiller an ass an den ECO-Coden ënner de Schlësselen C55 bis C59 klassifizéiert.
Déi selwecht Stellung kann iwwer vill verschidden Zuchreiefollegen erreecht ginn, zum Beispill iwwer d'Russesch Verdeedegung 1. e4 e5 2. Sf3 Sf6 3. Lc4 Sc6 oder iwwer d'Leeferspill 1. e4 e5 2. Lc4 Sc6 3. Sf3 Sf6.
4. d3
4. d3 ass dee populäersten Zuch an net sou schaarf wéi déi aner véiert Zich vu Wäiss. Schwaarz ka mat 4.... Lc5 an d'Italieenesch Partie iwwergoen, oder awer mat 4.... Le7 oder 4.... h6 an der Zweesprénger-Verdeedegung bleiwen.
Enzyklopedie vun de Schacherëffnungen
An der Enzyklopedie vun de Schacherëffnungen ass d'Russesch Verdeedegung ënner de Schlësselen C55 bis C59 klassifizéiert.
Coiffy-le-Haut
Coiffy-le-Haut ass eng franséisch Gemeng am Departement Haute-Marne an der Regioun Grand Est.
Et ass eng Wënzergemeng an der natierlecher Regioun Apance-Amance, mat dem gréissten alkaleschen Torfmouer an der Haute-Marne.
Iwwer den Territoire vun der Gemeng féiert de GR 78.
Antoaneta Stefanowa
D'Antoaneta Stefanowa, op Bulgaresch Антоанета Стефанова, gebuer den 19. Abrëll 1979 zu Sofia, ass eng bulgaresch Schachspillerin.
Den Titel vum Groussmeeschter krut si am Joer 2002.
Hir aktuell Elo-Zuel läit bei 2560 (Juli 2010) an hir maximal erreechte bei 2560 ; domat ass si déi stäerkst bulgaresch Schachspillerin an ass op Plaz 5 vun der Fraeweltranglëscht (Juli 2010) an op Plaz 382 vun der Männerweltranglëscht (Juli 2010).
Parabolspigel
E Parabolspigel huet e Rotatiounsparaboloid als Spigelfläch. Parabolspigele reflektéiere flach Wellen sou, datt s'op ee Punkt (Brennpunkt) zoulafen.
Parabolspigele funktionéiere gréisstendeels onofhängeg vum Wellentyp. D'Viraussetzung ass nëmmen, datt de Spigel grouss am Verglach zu der Wellelängt ass an d'Well vun der Uewerfläch reflektéiert gëtt. Si eegne sech fir elektromagnéitesch Welle wéi Liicht, Radar- oder Radiowellen. Och Schallwelle loosse sech mat Parabolspigelen an engem Brennpunkt konzentréieren oder vun do aus a flaacher Form ausstralen.
Parabolspigelen hu bal déi selwecht ofbildent Eegenschafte wéi Lënsen, déi awer nëmme fir Liicht geeegent sinn, well si vun anere Wellen an der Reegel net duerchdronge ginn.
Brennpunkteegeschaft vu parabolesche Flächen
Eng Parabol léisst sech sou definéieren:
D'Mëttelvertikal PG ass d'Tangente vun där d'Parabol am Punkt P. Si formt mat dem Stral PF an dem vertikal afalende Stral de selwechte Wénkel, spigelt de leschten also a Richtung F, dem Brennpunkt.
Aus der Parabol gëtt duerch Rotatioun ëm hir Symmetrieachs d'Rotatiounsparaboloid, d'Reflektiounsfläch vun engem Parabolspigel.
Ee klenge Beräich vun der Parabol op den zwou Säite vum Scheet A ass ongeféier e Krees. Et handelt sech ëm de Beräich vum Raumwénkel dee vum Punkt F fortgeet, dee vu sphäreschen Huelspigelen (oder Kugelspigelen) gebraucht gëtt. Sou Spigele si méi einfach ze fabrizéieren an dofir och méi bëlleg wéi Parabolspigelen. Si bëndelen afalend parallelt Liicht ongeféier och an engem Punkt. Wa si als Reflektere fir eng punktfërmeg Liichtquell fir d'Produktioun vun engem parallele Liichtbëndel agesat ginn, wierkt sech hire klengste Raumwénkel nodeeleg aus, well manner Liicht erfaasst gëtt.
Gebrauch
Parabolspigele gi fir den Empfank (z. B: Satellittenempfank, Spigelteleskopen) vu Wellen aus enger bestëmmter Richtung wéi och fir d'Senden (z. B. Riichtfunk, Radar) vu Wellen an eng bestëmmt Richtung agesat. Heefeg gëtt mat engem an dem selwechte Parabolspigel gesent wéi och empfaangen (Zäitmultiplexmethod).
Liicht
D'Spigele vu Spigelteleskope besti bei verschiddenen Typpen aus engem Parabolspigel. Si déngen dozou, dat parallelt Liicht vu Stären a vun aneren astronomeschen Observatiounsobjete sou wäit ze konzentréieren, datt hir Intensitéit ausreecht, fir mam A gesinn oder an Detektere gemooss ze ginn. Dat bekanntst Beispill sinn d'Spigele vun Newton-Teleskope mat engem am Verglach zu der Brennwäit grousse Spigel-Duerchmiesser, d. h. engem "séieren" Ëffnungsverhältnes. Vun engem Verhältnes vun zirka 8:1 un, gläiche sech e Parabolspigel an e sphäresche Spigel dee méi einfach ze fabrizéieren ass, sou staark, datt aus präisleche Grënn bei en ettlechen Newton-Teleskope keng Parabolspigelen agesat ginn. Déi haut an der Groussfuerschung agesat Spigelteleskope si meeschtens Ritchey-Chrétien-Cassegrain-Teleskopen, déi hyperbolesch Spigelen hunn.
Virgäertchen
E Virgäertchen ass den Aganksberäich vun engem Terrain, deen tëscht dem Gebai an der Strooss läit an als Gaart ugeluecht ass. Dozou gehéieren eng Gréngfläch, de Wee bis bei d'Hausdier, eng Begrenzung tëscht Terrain a Strooss (Mauer, Drot, Zonk, Heck) an eventuell eng Plaz, wou een den Auto kann histellen oder wou d'Dreckskëschte verstoppt sinn.
Parabolspigel
Liicht
Eng aner wichteg Uwendung ass d'Bëndele vu Sonneliicht fir d'Solarenergie auszenotzen. Duerch d'Bëndele mat grousse Parabolspigele loosse sech an deenen hirem Brennpunkt héich Temperaturen erreechen. D'Energie déi domat zur Dispositioun steet ka benotzt gi fir Metaller ze schmëlzen (kuckt: Solarschmëlzuewen) oder Damp ze produzéieren (kuckt: Solarkraaftwierk). Och kleng technesch Uwendungen wéi d'Solariewe benotzen dacks e Parabolspigel fir d'Bëndele vun der Sonnenenergie. Dee Prinzip gouf och schonn an der Antiquitéit fir d'Ustieche vum Olympesche Feier agesat. Do gouf eng Fakel am Brennpunkt ugefaangen.
Virgäertchen
De Virgäertche gëllt als Representatiounsfläch.
Parabolspigel
Radar a Radiowellen
Radarinstrumenter mat grousser Reechwäit gi mat Parabolspigelen ausgesrëscht, fir dem Radarstral eng gutt Riichtwierkung ze ginn.
An der Radioastronomie ginn extreem grouss Parabolspigelen aus Metall gebraucht, déi de Spigele bei Radarinstrumenter gläichen.
Bei Riichtfunkstrecke gi fir de Sender wéi och fir den Empfänger Parabolspigelen a Form vu Parabolantennen agesat. Op déi Aart a Weis ka mat vergläichswäis wéineg Sendeleeschtung eng Kommunikatiounsverbindung iwwer grouss Strecken gemaach ginn.
D'Empfangsantenne fir d'Satellittentelevisioun sinn och Parabolantennen.
Schall
A Flüsterraim sinn d'Maueren och bal parabolesch geformt. Doduerch ginn och lues Téin am Brennpunkt iwwer wäit Strecken ouni grouss Verloschter iwwerdroen.
Brialmont
Brialmont ass de Familljennumm vun ë. a. follgende Persounen:
Franco Coppola
De Franco Coppola, gebuer den 31. Mäerz 1957 zu Maglie, ass en italieenesche Geeschtlechen, kathouleschen Äerzbëschof an Diplomat vum Hellege Stull.
De Poopst Franciscus huet hien den 31. Januar 2014 als apostouleschen Nuntius fir d'Zentralafrikanesch Republik genannt an den 2. Abrëll 2014 zousätzlech fir den Tschad. Den 9. Juli 2016 huet en déi Plaz fir Mexiko iwwerholl.
De Franco Coppola gouf de 15. November 2021 als Nuntius fir d'Belsch an dunn, de 14. Dezember 2021, zousätzlech fir Lëtzebuerg genannt. Hie gouf domat den Nofollger vum Augustine Kasujja.
De 16. Mäerz 2022 gouf de Franco Coppola vum Grand-Duc akkreditéiert.
Hien huet d'Hochzäitsmass vun der Prinzessin Alexandra den 29. Abrëll 2023 zu Bormes-les-Mimosas presidéiert.
Canton de Charleville-Mézières-3
De Canton de Charleville-Mézières-3 ass eng franséisch administrativ Andeelung am Arrondissement Charleville-Mézières am Departement Ardennes an der Regioun Grand Est.
Mam Dekret vum 21. Februar 2014 am Kader vum Gesetz vum 17. Mee 2013, iwwer d'Reorganisatioun vun de Kantonen, gouf de Kanton gegrënnt.
Schëld A, 10
D'Schëld A, 10 ass e Verkéierswarnschëld aus dem Lëtzebuerger Code de la route, dat e Risk vu Steeschlag ukënnegt.
Originaltext aus dem Code de la route:
9. Chutes de pierres - Le signal A,10 indique l'approche d'un tronçon de voie publique où existe un risque de chutes de pierres ou de présence de pierres sur la chaussée.
Bemierkungen
D'Symbol um Schëld ka spigelverkéiert sinn, absënns wann d'Gefor vun der anerer Stroossesäit komme kann oder wann d'Schëld op der lénkser Stroossesäit widderholl gëtt.
Flèche wallonne 2019
D'Flèche wallonne 2019 war déi 83. Editioun vun dëser Vëloscourse fir Männer op der Strooss. Si war de 24. Abrëll 2019 an der Provënz Léck, an der Belsch, an ass Deel vun der UCI World Tour 2019 an der Kategorie 1.UWT.
Um Wee goug et 11 Mol géi biergop:
Manin
Manin ass eng franséisch Gemeng am Departement Pas-de-Calais an der Regioun Hauts-de-France.
Paris-Roubaix 1908
Déi 13. Editioun vu Paris-Roubaix gouf den 19. Abrëll 1908 gefuer, an de Belsch Cyrille Van Hauwaert, hat op der Arrivéen d'Nues vir.
Damrémont
Damrémont ass eng franséisch Gemeng am Departement Haute-Marne an der Regioun Grand Est.
Amateur Telescope Making
Amateur Telescope Making, ofgekierzt ATM, ass déi englesch Bezeechnung fir de Bau vun Teleskopen als Hobby. D'Ofkierzung steet och fir Amateur Telescope Maker. Et handelt sech dobäi ëm eng Aktivitéit déi an den 1920er-Joren opgedaucht ass, bei där sech den Hobbyastronom seng Teleskopen net keeft, mä doheem selwer baut.
Geschicht
Virum éischte Weltkrich waren Amateurastronome mat Eegebauteleskope ganz rar. Den Ufank vun der ATM-Beweegung war eng Artikelserie am Scientific American am Joer 1923, an där den Eegebau vun engem Teleskop ausféierlech beschriwwe gouf. D'Auteure waren de Russell W. Porter an den Albert Graham Ingalls. D'Serie koum spéider als Buch an dräi Bänn eraus, dat bis haut mach disponibel ass. ATM hat déi éischt Amateurastronomeklibb an den USA gegrënnt a lues a lues och op den anere Kontinenter.
Schonn zanter dem Ufank vun der ATM-Beweegung hunn Eegebauer gréisstendeels Newton-Teleskope gebaut. Nodeem den amerikaneschen Amateurastronom John Dobson géint Enn vun den 1960er-Joren d'Prinzip vun der Dobson-Montéierung virgestallt hat, huet sech d'Kombinatioun vum Newton-Teleskop op Dobson-Montéierung duerchgesat – dat sougenannt Dobson-Teleskop – ënner Teleskopeegebauer wéinst dem einfachen Opbau vill beléift.
Teleskop
Haut ass den Amateurteleskopbau op bal allen Deeler vun der Äerd verbreet, a ville Fäll gëtt och d'Optik selwer geschlaff a poléiert: Bis ronn 15 cm Duerchmiesser eegne sech sphäresch Spigelen déi am einfachsten ze schläife sinn, doriwwer gi meeschtens paraboliséiert Spigele gebraucht, déi méi e kuerzt Verhältnes vun der Ëffnung zu der Brennwäit erlaben. Domat sinn och Duerchmiesser bis ronn 60 cm no deem Schema sënnvoll méiglech.
Et gëtt zwar ëmmer nees erfollegräich Eegekonstrutioune vun aneren Teleskoptyppen, wéi beispillsweis de Ritchey-Chrétien-Cassegrain-Teleskop vum Observatoire vun Harpoint an Éisträich an en ettlech Teleskope mat Spigelduerchmiesser vu méi wéi engem Meter. ,, , ,
Philippe Maystadt
De Philippe M.P.J. Maystadt, gebuer de 14. Mäerz 1948 zu Petit-Rechain, a gestuerwen de 7. Dezember 2017, war e belsche Politiker (cdH) an zanter 1989 Professer op der Université catholique de Louvain (Louvain-la-Neuve). Vum 1. Januar 2000 bis 31. Dezember 2011 war hie President vun der Europäescher Investitiounsbank (EIB).
De Maystadt war vun 1977 bis 1991 an 1998 bis 1999 Member vun der belscher Chamber, a vun 1980 bis 1995 vum Conseil vun der Franséischer Communautéit.
Hie hat tëscht 1980 an 1998, mat Ënnerbriechungen, eng ganz Rëtsch Ministeschposten an der federaler Regierung, ë. a. fir ëffentlech Verwaltung an Ekonomie, fir de Budget, Recherche a Finanzen; hie war Wirtschaftsminister, Vizepremier, Ausseminister, Finanzminister a Minister fir Aussenhandel. Hien hat weiderhi verschidde Posten a senger Partei an an der Verwaltung vun der Wallonie.
Bulbophyllum nocturnum
D'Bulbophyllum nocturnum ass eng Bléieplanzenaart aus der Gattung Bulbophyllum aus der Famill vun den Orchidaceae (Orchideeën). D'Aart ass endeemesch op New Britain, der zweetgréisster Insel vum Inselstaat Papua-Neiguinea.
Se gouf 2011 beschriwwen. D'Bléie ginn nëmmen nuets op, datt ganz ongewéinlech fir d'Orchideeën ass.
Mingoval
Mingoval ass eng franséisch Gemeng am Departement Pas-de-Calais an der Regioun Hauts-de-France.
Eustache de Wiltheim
Den Eustache de Wiltheim, gebuer 1600 a gestuerwen den 22. Januar 1667, war e Beamten zu Lëtzebuerg, President vum Conseil provincial an Historiker.
Hien huet zu Douai studéiert an do en Doktorat gemaach. Duerno huet hie sengem Papp, dem Jean de Wiltheim, dee Greffier beim Provënzialrot war, gehollef an huet sech do am Ufank ëm d'Archiver gekëmmert. Spéider gouf en da selwer Member a méi spéit President dovun.
Den Eustache de Wiltheim huet e Manuskript vu 540 Säiten hannerlooss mam Titel Kurzer und schlechter bericht und beschreibung des hauses, schloss und landts Lutzemburg samt Seinen Fürsten und herren ursprung und herkommens, was sich auch bei dere regierung in gemelten und anderen ihrer landschaften verlaufen und zugedragen, an deem en d'Geschicht vu Lëtzebuerg vum 10. Joerhonnert bis zu senger Zäit beschriwwen huet.
D'Rue Wiltheim an der Stad Lëtzebuerg erënnert un hien, sou wéi och u seng Bridder Alexandre a Guillaume.
Distrikt Affoltern
Den Distrikt Affoltern ass en Distrikt am Kanton Zürich an der Schwäiz.
Canton de Charleville-Mézières-4
De Canton de Charleville-Mézières-4 ass eng franséisch administrativ Andeelung am Arrondissement Charleville-Mézières am Departement Ardennes an der Regioun Grand Est.
The Soldier (Film 1982)
The Soldier ass en US-amerikanesche Film vum James Glickenhaus aus dem Joer 1980.
Canton de Charleville-Mézières-4
Mam Dekret vum 21. Februar 2014 am Kader vum Gesetz vum 17. Mee 2013, iwwer d'Reorganisatioun vun de Kantonen, gouf de Kanton gegrënnt.
Rue Gustave-Eiffel
D'Rue Gustave-Eiffel ass eng Strooss um Belval an der Gemeng Suessem. Se fänkt un op der Kräizung mam Boulevard des Lumières an der Rue Jane-Addams a geet dann eng 130 Meter Richtung Nord-Nordost, wou s'an enger Sakgaass ophält.
Den Numm erënnert un de franséischen Ingenieur Gustave Eiffel.
Geschicht
D'Strooss gouf als en Deel vum Masterplang vum Belval ugeluecht, bei deem de westlechen Deel vun der Schmelz um Belval urbanistesch ëmgewandelt gouf.
Buddy Buddy
Buddy Buddy ass en US-amerikanesche Film vum Billy Wilder aus dem Joer 1981 no engem Theaterstéck vum Francis Veber.
Ëm wat geet et am Film?
Den Trabucco, e professionelle Killer soll de Gangster Rudy Gambola ermuerden. Säi Plang gëtt awer ëmmer erëm vum liewensmidde Victor Clooney duerchkräizt…
Archimède le clochard
Archimède le clochard ass e franséisch-italieenesche Film vum Gilles Grangier aus dem Joer 1959.
Ëm wat geet et am Film?
Den Archimède well de Wanter net op der Strooss schlofen dofir versicht hien et op all Manéier fir déi kal Joreszäit kënnen am Prisong ze verbréngen…
Augustine Kasujja
Den Augustine Kasujja, gebuer de 26. Abrëll 1946 zu Mitala-Maria an Uganda, ass en ugandesche Geeschtlechen, kathouleschen Äerzbëschof an Diplomat vum Hellege Stull.
Hie gouf de 6. Januar 1973 vum Poopst Paul VI. zu Kampala zum Bëschof geweit.
Vun 1998 bis 2021 war hien apostouleschen Nuntius fir verschidde Länner:
Jules Steichen
De Jules Steichen, gebuer de 7. Juni 1902 zu Audun-le-Tiche a gestuerwen de 4. August 1977 zu Esch-Uelzecht, war e lëtzebuergesche Boxer an Olympionik.
Alexandra Konstantinowna Kostenjuk
D'Alexandra Konstantinowna Kostenjuk, op Russesch Александра Константиновна Костенюк, gebuer den 23. Abrëll 1984 zu Perm, ass eng russesch Schachspillerin. Zanter dem September 2008 ass si amtéierend Schachweltmeeschterin. Den Titel vum Groussmeeschter krut si am Joer 2004.
Hir aktuell Elo-Zuel läit bei 2519 (Juli 2010) an hir maximal erreechte bei 2540 ; domat ass si op Plaz 11 vun der Fraeweltranglëscht (Juli 2010) an op Plaz 641 vun der Männerweltranglëscht (Juli 2010).
Schlass Wirtgen
D' Schlass Wirtgen ass e Gebai zu Dikrech am neigotesche Stil dat 1825 gebaut gouf. De Bäinumm "Schlass" krut et wéinst sengem deemools imposanten Ausgesinn.
Geschicht
Et huet dem Auguste Wirtgen, deen eng Entreprise mat Kutschen hat, gehéiert. No sengem Doud 1889 krut d'Gemeng Dikrech et geschenkt, déi et bis 1959 als Märei benotzt huet.
Dono war d'Konschtgalerie vun der Stad Dikrech dran, an et si bis haut Klasse vum Conservatoire de Musique du Nord dran ënnerbruecht.
Den 12. Mee 2021 gouf et als nationaalt Monument klasséiert.
Rue Samuel-Beckett
D'Rue Samuel-Beckett ass eng Strooss um Belval an der Gemeng Suessem. Se fänkt un op der Kräizung mam Boulevard des Lumières an der Verlängerung vun der Rue John-Lennon a geet dann eng 130 Meter Richtung Nord-Nordost, wou s'an enger Sakgaass ophält.
Schlass Wirtgen
Renovatiounen
D'Gebai gouf tëscht 1906 an 1907 ëmgebaut an a Stand gesat.
Tëscht 2015 an 2016 gouf et vun der Gemeng zum Deel renovéiert a krut en neien Ustrach.
Canton de Sedan-1
De Canton de Sedan-1 ass eng franséisch administrativ Andeelung am Arrondissement Sedan am Departement Ardennes an der Regioun Grand Est.
Rue Samuel-Beckett
Geschicht
D'Strooss gouf als en Deel vum Masterplang vum Belval ugeluecht, bei deem de westlechen Deel vun der Schmelz um Belval urbanistesch ëmgewandelt gouf.
Paris-Roubaix 1909
Déi 14. Editioun vu Paris-Roubaix gouf den 11. Abrëll 1909 gefuer, an de Fransous Octave Lapize, hat op der Arrivée d'Nues vir.
Canton de Sedan-1
Mam Dekret vum 21. Februar 2014 am Kader vum Gesetz vum 17. Mee 2013, iwwer d'Reorganisatioun vun de Kantonen, gouf de Kanton gegrënnt.
Paris-Roubaix 1909
De Lëtzebuerger François Faber ass als Fënneften eragelaf.
São Vicente (Cap Vert)
Geschicht
São Vicente gouf den 22. Januar 1462 entdeckt, dem Dag vum Vinzenz von Valencia. Well et esou gutt wéi kee Waasser gëtt, gouf d'insel bis an d'19. Joerhonnert kaum bewunnt an haaptsächlech vu Leit vun der Nopeschinsel Santo Antão benotzt, fir do hiert Véi op d'Weed ze loossen.
An den 1850er Joren huet sech dat schëtzeg geännert, wéi Dampschëffer opkomm sinn, an an der Hafestad Mindelo grouss Kuel-Lagere gebaut goufen. An den 1880er Jore gouf d'Insel eng wichtgeg Relais-Statioun fir brittesch Telegraphegesellschaften. Sou gouf Mindelo, déi zweetgréisst Stad vum Land, en nationalen ekonomeschen a kulturellen Zentrum.
Déi prominent Sängerin Cesária Évora kënnt och vun do; de Fluchhafe vun der Insel gouf no hirem Doud no hir genannt.
Xu Yuhua
D'Xu Yuhua, op Chineesesch 許昱華 / 许昱华 Xǔ Yùhua, gebuer den 29. Oktober 1976 zu Jishua, ass eng chineesesch Schachspillerin. Den Titel vum Groussmeeschter krut si am Joer 2007.
Hir aktuell Elo-Zuel läit bei 2488 (Juli 2010) an hir maximal erreechte bei 2517 ; domat ass si op Plaz 19 vun der Fraeweltranglëscht (Juli 2010) an op Plaz 917 vun der Männerweltranglëscht (Juli 2010).
Schëld A, 12
D'Schëld A, 12 ass e Verkéierswarnschëld aus dem Lëtzebuerger Code de la route, dat ukënnegt datt een op eng Plaz kënnt, wou Vëlosfuerer iwwer d'Strooss fueren.
Originaltext aus dem Code de la route:
''12. Débouché de cyclistes. - Le signal A,12 indique l'approche d'un passage où des cyclistes traversent la chaussée ou d'un endroit où des cyclistes débouchent sur la chaussée''.
Bemierkungen
D'Symbol um Schëld ka spigelverkéiert sinn, absënns wann d'Gefor op der anerer Stroossesäit besteet oder wann d'Schëld op der lénkser Stroossesäit widderholl gëtt.
Kierch Réimech
D'Kierch zu Réimech ass eng kathoulesch Kierch zu Réimech. Et ass d'Parkierch vun der Par Dräilännereck Musel a Ganer Saint-Nicolas.
De Patréiner vun der Kierch ass den hellege Stephanus, deem säi Fest de 26. Dezember gefeiert gëtt (Stiefesdag). De Patréiner vu Réimech ass den hellege Cunibert. Säi Festdag gëtt den 12. November gefeiert. De Patréiner vun der Par ass den hellegen Niklos.
D'Kierch steet op der Kräizung vun der rue de la Gare (CR152A) mat der rue de l'Église (CR152).
Den 28. Juli 1989 gouf se op der Lëscht vun de klasséierte Monumenter als nationaalt Monument agedroen.